Si Maria Margarita Roxas Moran-Floirendo na mas bisto sa arapodan na Margie Moran (namundag, 15 Septyembre 1953 sa Manila, Filipinas) sarong Filipina bantog sa saiyang adbokasiya sa pagtolod sa mga lakdang pankatoninongan sa Mindanao. Siya ngonyan an presenteng pamayo kan Ballet Philippines. Bantog man siya bilang iyo an nagin ika-duwang Filipina na nakamit an korona sa titulong Miss Universe kan taon 1973, apat na taon sunod ki Gloria Diaz.